следва да разполага със системи, даващи възможност на операторите, които предлагат на пазара биологичен растителен репродуктивен материал и растителен репродуктивен материал, произведен при прехода към биологично производство, отглеждани по биологичен начин животни или ювенилни екземпляри от биологични аквакултури, да направят публично достъпна информацията за своите запаси. По-специално следва да бъде публично достъпна подробна информация за онези видове, които те могат да доставят в достатъчни количества и в разумен срок. Веднъж годишно държавите членки следва да предоставят на Комисията в обобщен вид такава информация, както и информация относно дерогациите, предоставени в случай на липса на наличие.
 (12)
 Посадъчният материал се изключва от събирането и обмена на информация за биологичен растителен репродуктивен материал и растителен репродуктивен материал, произведен при прехода към биологично производство. Поради това, за да се гарантира хармонизиран подход, е целесъобразно да се даде определение за посадъчен материал.
 (13)
 За да се задоволят хранителните потребности от специфични протеинови съединения при млади домашни птици и свине с тегло до 35 kg, държавите членки могат да разрешат използването на небиологични протеинови фуражи в хранителния режим на домашните птици и свинете до 31 декември 2025 г. при спазване на строги условия. С оглед постепенното отпадане на тези различни дерогации, както и за целите на член 53, параграф 6, буква в) от Регламент (ЕС) 2018/848, Комисията следва текущо да следи за тяхното използване, като отчита настъпващите промени, що се отнася до наличието на биологични протеинови фуражи на пазара. За тази цел Комисията следва да разработи специален въпросник, а държавите членки следва да представят ежегодно на Комисията попълнен този въпросник, като в него ще бъде обобщавана събраната информация, отнасяща се до наличието на биологични протеинови фуражи и предоставените на птицевъди и свиневъди разрешения за използване на небиологични протеинови фуражи.
 (14)
 Държавите членки могат също така да създадат подобна система за информация относно наличностите по отношение на породите и генетичните линии, адаптирани към биологичното производство, или биологичните ярки. Предвид възможното постепенно отпадане на дерогациите за използване на отглежданите по небиологичен начин животни или ярки е важно да се събират данни относно наличността на отглеждани по биологичен начин породи и генетични линии, специално подбрани в съответствие с принципите и целите на биологичното производство. Поради това е необходимо подробно да се регламентират хармонизираните данни, които държавите членки да съобщават на Комисията и на другите държави членки.
 (15)
 Операторите, които отглеждат добитък в съответствие с Регламент (ЕО) No 834/2007 на Съвета (4) и Регламент (ЕО) No 889/2008 на Комисията (5), ще трябва да адаптират производствените си системи, така че те да съответстват на новите специфични технически изисквания, установени в настоящия регламент, които засягат гъстотата на животните, структурните характеристики на помещенията на животните и свързаното с тях оборудване, наличните пространства и управление на земята, както и производствената система на стопанството като цяло. Това адаптиране ще изисква различни периоди от време в зависимост от степента на необходимата намеса с оглед спазването на новите изисквания, установени в настоящия регламент, при едновременно отчитане на текущото производство.
 (16)
 По-специално разпоредбите относно гъстотата на животните, минималната закрита и открита площ за ярки и мъжки пиленца